b"\n_START_ARTICLE_\nA la ciutat\n_START_SECTION_\nArgument\n_START_PARAGRAPH_\nMario \xc3\xa9s arquitecte; un dia descobreix que Sara, la seva dona, l'enganya, per\xc3\xb2 intenta desesperadament aferrar-se a ella. Aquesta \xc3\xa9s dissenyadora de vestuari, i amiga de Sof\xc3\xada, que treballa en una llibreria; per tal de no sentir-se tan sola inventa una relaci\xc3\xb3 amb un Eric, un franc\xc3\xa8s, i menteix als seus amics explicant com li va. Irene, responsable d'un museu, est\xc3\xa0 casada amb Manu i tenen una filla de 5 anys; malgrat semblen una parella feli\xc3\xa7 tenen baralles sovint. Tom\xc3\xa0s \xc3\xa9s un professor de m\xc3\xbasica; un dia inicia una relaci\xc3\xb3 amb Ana, una alumna de 16 anys que \xc3\xa9s neboda de Mario. Aquest un dia coneix Cristina; malgrat sentir-s'hi atret, intenta combatre el seu inter\xc3\xa8s per ella. Andreu \xc3\xa9s un administratiu que coneix Sof\xc3\xada a la llibreria i se n'ha enamorat; inicien una relaci\xc3\xb3, per\xc3\xb2 aviat Andreu sospita que ella encara est\xc3\xa0 enamorada d'Eric i Sof\xc3\xada l'abandona. Irene es q\xc3\xbcestiona el seu matrimoni quan comen\xc3\xa7a a sentir-se atreta per S\xc3\xadlvia, una antiga companya de classe."